# data[].attributes.body
Forfatter: Ole Lund Kirkegaard
Illustrator: Ole Lund Kirkegaard
Forlag: Gyldendal A/S, København
Årstal: 1976

Bogens første sætning:
Den gamle digter sad med hovedet i hænderne og var bedrøvet.

Centralt citat fra bogen:
,,Næh, hov," hviskede digteren og stak en finger ind i historien og skubbede Tippe Tophat tilbage i bilen.
Jeg har valgt dette citat, fordi eleverne her for chancen for at forstå, at det er digteren, som bestemmer novellens forløb.

Valgt illustration: (se nederst i denne padlet)
Jeg har valgt denne illustration, fordi jeg synes at den viser de åbne forhold i en novelle. I dette eksempel viser illustrationen, at Tippe Tophat springer fra den ene situation ind i den anden, uden lange forklaringer.

Motiv:
Bogen handler om Tippe Tophat, som indgår en aftale med digteren (Ole L. Kirkegaard). Tophat og Kirkegaard aftaler, at Tophat skal virke med i novellen uden at vide, hvad den munder ud i. Tophat sikrer sig dog en rød sportsvogn, som han vil benytte sig af i løbet af novellen. Novellen springer fra sted til sted og Tophat styrter ind i flere forskellige eventyr, indtil han meget pludselig møder en Tippe Tophat dame med smukke røde læber. Tophat forelsker sig i damen og sammen forsvinder de ind i den store, fredelige og gule verden.

Tema:
Bogens centrale tema er forfatterskab. Den tager udgangspunkt i novellers opbygning, dvs. indledning, hoveddel og slutning. Ydermere behandler denne også tid og sted, såsom flashback og flashforward.

Vurdering:
Denne bog er et glimrende eksempel på at lære børn alt omkring forfatterskab og noveller. Den indeholder både eventyr og noveller og den lægger op til udarbejdelse af materialer, som eleverne kan arbejde med efter hvert kapitel. Denne bog kan varmt anbefales!

# data[].attributes.headline
Farfar Flottenhejmer sætter fut i fejemøget

# data[].attributes.subject
Farfar Flottenhejmer sætter fut i fejemøget

# data[].attributes.body
Forfatter: Cato Thau-Jensen
Illustrator: Katrine Louise Jakobsen
Forlag: Alinea
Årstal: 2018

Bogens første sætning:
Vigga har en far og mor, som har en danseskole.

Centralt citat fra bogen:
"Jeg kan ikke lide kommen", siger Vigga. "Jeg kan ikke huske om jeg kan", siger farfar.
Dette centrale citat er blevet valgt, fordi det tydeliggør at Viggas farfar rent faktisk er dement.

Valgt illustration: (se nederst i dette padlet)
Jeg har valgt denne illustration, fordi den tydelig viser det gode forhold Vigga har til sin farfar, også selvom han er snot dement.

Motiv:
Bogen handler om Vigga og hendes familie. Viggas mor og far har en danseskole og de er ude af huset hele tiden, også i weekenderne. Viggas forældre beslutter at købe en hund (pølse) til Vigga fordi de synes at hun er alene hjemme det meste af tiden. Oven i købet henter de også farfar hjem fra plejehjemmet, fordi han skal holde øje med både Vigga og Pølse.

Tema:
Temaet i denne bog omhandler både de udfordringer forældre møder mht. deres arbejde og hhv. selvstændighed. Ydermere fremhæves demens og hvordan ældre personer kan leve med denne sygdom. Den røde tråd i denne bog er sammenspillet mellem Vigga som sidder hjemme alene det meste af tiden og farfar, som er diagnostiseret med demens.

Vurdering:
Denne bog er let forståelig ogkan bruges i sammenhæng med forskellige aktiviteter i klassermmet. Den kan bruges ift. mundtlighed og den kan bruges med henblik på læseundervisningen. Endvidere kan den bruges til italesættelse når enkelte elever møder alvorlige sygdomme i familien. Dvs., at denne bog er en god hjælp til italesættelse når man på den ene eller anden måde skal behandle temaet "sygdom" i de mindre klasser.

# data[].attributes.body
Forfatter: Ole Lund Kirkegaard
Illustrator: Ole L. Kirkegaard, farvelagt af Maya Bang Kirkegaard
Forlag: Gyldendal A/S, København
Årstal: 1967

Bogens første sætning:
I et hønsehus i en lille by boede der en dreng ved navn lille Virgil.

Centralt citat:
I den lille by var der naturligvis andre drenge end lille Virgil. Der var Oskar, som boede i et meget gammelt hus af træ...
...I et andet hus boede Carl Emil. Foran Carl Emils hus var der en græsplæne og fjorten tulipaner på en langrække.

- Disse citater er centralt, fordi vi lærer lille Virgils venner (hovedpersonerne) at kende.

Illustration: (Se nederst på siden)
Jeg har valgt dette billed, da dette illustrerer, hvordan lille Virgil bor og hvordan han ser ud. Her lærer man hovedpersonen at kende.

Motiv:
Ole Lund Kirkegaard har med dette værk ændret børnelitteraturen i Danmark. Indtil denne Roman udkom i 1967, handlede bøger for børn oftest set om, hvordan børn ville have det, hvis de ikke opførte sig som de voksene ønskede.
Bogen handler derfor om lille Virgil og hans venner Oskar og Carl Emil, som sammen oplever forskellige eventyr.

Tema:
Eventyrene handler blandt andet om Carl Emils fødselsdagsfest, en ensom stork, en skjult skat mm. Ligesom i Emil fra Lønneberg eller Pipi Langstrømpe, oplever man forskellige dage i hovedpersons liv (i dette tilfælde lille Virgil).

Vurdering:
Jeg vurderer denne bog til at være glimrende ift. dansk undervisningen for de yngste. Dette fordi den behandler eventyr og forskellige underpunkter såsom genre, tegninger og karakteristikker og meget mere. Der er ud over dette udgivet en  et undervisningsforløb, samt lærervejledning som er værd at se.
Nedunder ses linket mht. oven nævnte:
https://www.museumskanderborg.dk/Files/Billeder/0100_SKANDEBORG_MUSEUM/0400_BOERN_OG_UNGE/0400_DOKUMENTER/Lille%20Virgil_Til%20L%C3%A6reren.pdf

# data[].attributes.body
Forfatter H.C. Andersen
Illustrator: Christian Würgler Hansen
Forlag: Gyldendal A/S, København
Årstal: Udkommet i 1836/ bearbejdet i 2016

Bogens første sætning:
Der var en kone på landet,
hun havde en høne blandt andet.

Centralt citat:
Med dem den hele lyksaglighed faldt -
og det var i grunden ikke så galt!

- Jeg har valgt dette citat, fordi jeg synes at det netop er her eleverne kan finde ud af, at livet ikke er ligeså slemt som det nogle gange kan se ud til at være.

Billedtekst: (Se billedet oppe på siden)
Jeg har valgt det her billede, fordi jeg synes at billedet netop viser kernen i historien. Her kan man se, hvordan konen rent faktisk mister hendes "guld" uden at tage det alt for tungt.

Motiv:
Bogen fortæller historien om bondekonen som er på vej til markedet, for at sælge sine æg. På vej derhen drømmer hun om alle rigdomme æggene vil kunne give hende. Bogstavlig talt drømmer hun om ægge som bliver til høns, som kan blive til for, som igen kan blive til grise og køer...

Tema:
Bogens indhold tematiserer drømmen om at blive rig og henholdsvis vejen derhen - lidt ligesom det vi i dagens tider kan sammenligne med at drive succesfuld virksomhed. Ydermere fortæller bogen også, at det umiddelbart ikke altid gavner os mennesker at få netop det vi ønsker. Slutlig beskrives der også, at man ikke skal tage alt forgives, fordi der altid er vej hvor der er vilje.
- En sød lille historie om livsvisdommen

Vurdering:
H.C. Andersens historie om konen med æggene vurderer jeg som velegnet til både selv - og oplæsning, ikke mindst fordi den tematiserer livets gang og hvorfor man ikke skal tage det for seriøst. Også giver den et godt indtryk af hvorfor man som elev skal "op på hesten igen", når man engang er faldet ned. Til sidst giver den god mulighed for at undervise elever omkring digternes univers.

# data[].attributes.body
Forfatter: Bent Haller
Illustrator: Cato Thau-Jensen
Forlag: Alinea
Årstal: 2018

Bogens første sætning(er):
Arnold går i skole.
Han har en historie at fortælle.

Centralt citat:
Man skulle have været hund, tænkte Arnold. For det var uretfærdigt, at King Kong måtte fare rundt  i huset, vælte ting og sager og blive rost.
Når Arnold løb rundt, fik han skælud.

-Jeg har netop valgt dette citat fordi jeg synes, at det er her man for alvor finder ud af, at der fra forældrenes side bliver gjort forskel mellem Arnold og hunden King Kong.

Billedtekst (Se billede nederst på siden):
Jeg har valgt dette billede, fordi det meget passende illustrerer uligheden mellem hunden King Kong og drengen Arnold. Forældrenes opmærksomhed ligger hos hunden hvorimod Arnold ligner "det glemte barn".

Motiv:
Bogen handler om drengen Arnold, som umiddelbart ser ud til at have svært ved at styre sig selv. Nærlæser man bogen finder man dog ud af, hvorfor det er, at Arnold ser ud til at være udadreagerende.

Tema:
Bogens indhold tematiserer Arnolds opførsel og baggrunden for hvorfor han virker til at være udadreagerende. Det centrale tema i denne bog er manglende omsorg og kærlighed og henholdsvis misforståelse fra de nærmeste.

Vurdering:
Billedbogen er ummidelbart udgivet til 3-4 klasses elever. Den er velegnet til både selv - og oplæsning. De centrale budskaber i bogen apellerer til børns emotioner, følelser og empati. Også selvom bogen er tænkt til 3-4 årgang vil jeg påstå, at det er en bog som også fremmer selv - og oplæsningen for elever på mellemtrinet. Bogen er både tankevækkende og illustrerer, hvorfor ens klassekammerater kan virke iriiterende mht. deres opførsel i skolen. Den omfatter både læsning og social interaktion mellem børn og voksne såsom elever og lærere eller børn og forældre. Netop fordi mange elever kan relatere til denne bog, mener jeg at den dækker over en række videns - og færdighedsmål eleverne skal have på mellemtrinet.